ନୂଆଦିଲ୍ଲୀ ୧୨।୩ଃ ବିଶ୍ବ ସ୍ବାସ୍ଥ୍ୟ ସଂଗଠନ ମଧ୍ୟ କରୋନା ଭାଇରସ୍ ଚୀନ୍, ଇରାନ୍ ଏବଂ ଇଟାଲୀରେ ମହାମାରୀ ବୋଲି ଘୋଷଣା କରିଛି । କରୋନା ଭାଇରସକୁ ଦୃଷ୍ଟିରେ ରଖି ଭାରତ ଏପ୍ରିଲ ୧୫ ପର୍ଯ୍ୟନ୍ତ ବିଦେଶରୁ ଆସୁଥିବା ଲୋକଙ୍କ ଭିସାକୁ ରଦ୍ଦ କରିଛି । ଏହି ପ୍ରତିବନ୍ଧକରୁ କୂଟନୀତିଜ୍ଞ, ଅଧିକାରୀ, ମିଳିତ ଜାତିସଂଘର କର୍ମଚାରୀ ଏବଂ ଆନ୍ତର୍ଜାତୀୟ ସଂଗଠନର କର୍ମଚାରୀଙ୍କୁ ବାଦ୍ ଦିଆଯାଇଛି । ଏହି ପ୍ରତିବନ୍ଧକ ୧୩ ମାର୍ଚ୍ଚ ୨୦୨୦୨ଠାରୁ ଲାଗୁ ହେବ।
ସରକାରଙ୍କ ତରଫରୁ କୁହାଯାଇଛି ଯେ, ଯେଉଁ ବିଦେଶୀ ବ୍ୟକ୍ତି ଭାରତକୁ ଆସିବାକୁ ଇଚ୍ଛା କରୁଛନ୍ତି, ପ୍ରଥମେ ଭାରତୀୟ ଦୂତାବାସ ସହିତ ଯୋଗାଯୋଗ କରନ୍ତୁ | ସମସ୍ତ ଭାରତୀୟ ନାଗରିକ ଏବଂ ବିଦେଶୀ ନାଗରିକଙ୍କୁ ନିର୍ଦ୍ଦେଶ ଦିଆଯାଇଛି ଯେ ଯଦି ଏହା ସଂପୂର୍ଣ୍ଣ ଆବଶ୍ୟକ ନଥାଏ ତେବେ ଅନାବଶ୍ୟକ ଯାତ୍ରା ନକରିବାକୁ | ଯଦି ସେମାନେ ଭାରତକୁ ଆସନ୍ତି, ତେବେ ସେମାନଙ୍କୁ ୧୪ ଦିନ ପର୍ଯ୍ୟନ୍ତ ଲୋକଙ୍କଠାରୁ ଅଲଗା ଭାବେ ନଜର ରଖାଯିବ ।
କରୋନା ଭାଇରସ୍ ମଧ୍ୟ ଭାରତରେ କାୟା ବିସ୍ତାର କରୁଛି । ଭାରତରେ COVID-19 ସଂକ୍ରମିତ ୬୦ ରୋଗୀ ଅଛନ୍ତି। କରୋନା ଜୀବାଣୁ ଉପରେ ସ୍ବାସ୍ଥ୍ୟ ମନ୍ତ୍ରଣାଳୟ ମଧ୍ୟ ସତର୍କ ରହିଛି । ସ୍ବାସ୍ଥ୍ୟ ମନ୍ତ୍ରଣାଳୟରେ କ୍ରମାଗତ ଭାବରେ ଅନେକ ବୈଠକ କରୁଛି ।
